PATVIRTINTA

Vilniaus universiteto rektoriaus

2018 m. \_\_\_\_\_\_ \_\_ d. įsakymu Nr. R-\_\_

**(Dėstytojo ir mokslo (meno) darbuotojo dalyvavimo Vilniaus universiteto akademinėje veikloje pagal mainų ar bendradarbiavimo programas sutarties tipinė forma)**

**DĖSTYTOJO IR MOKSLO (MENO) DARBUOTOJO DALYVAVIMO**

**VILNIAUS UNIVERSITETO AKADEMINĖJE VEIKLOJE PAGAL MAINŲ AR BENDRADARBIAVIMO PROGRAMAS SUTARTIS**

201..... m. .................. ...... d. Nr. ........

Vilnius

**I SKYRIUS**

**SUTARTIES ŠALYS**

**Vilniaus universitetas**, registruotas adresu Universiteto g. 3, LT-01513 Vilnius, juridinio asmens kodas 211950810, atstovaujamas rektoriaus prof. Rimvydo Petrausko, veikiančio pagal Vilniaus universiteto statutą (toliau – *Priimančioji institucija* arba *Universitetas*) ir

....................................................... (*asmens vardas, pavardė)*

............................, .......................... *(gimimo data / pilietybė)*,

gyvenantis (-i) ....................................................................................................................... *(adresas)*,

dirbantis (-i)...........................................................................................................................

(*nurodoma Lietuvos ar užsienio institucija ir mokslinių tyrimų sritis*)

Atvykimo (bendradarbiavimo) laikotarpis ir vieta ......................................................................

.............................................................................................................................................

(*nurodomas kamieninis ar jo šakinis padalinys, kuriame bus vykdoma veikla*)

Kita kontaktinė informacija:

......................................, ..................................... (*el. pašto adresas/ telefono Nr.)*

(toliau – *Adjunktas*)

toliau tekste kartu vadinamos „*Šalimis*“, o kiekviena atskirai „*Šalimi*“,

vadovaujantis Vilniaus universiteto senato 2016 m. gruodžio 13 d. nutarimu Nr. S-2016-11-4 patvirtintu Dėstytojų ir mokslo (meno) darbuotojų dalyvavimo Vilniaus universiteto akademinėje veikloje pagal mainų ir bendradarbiavimo programas tvarkos aprašu, sudarė šią Dėstytojo ir mokslo (meno) darbuotojo dalyvavimo Vilniaus universiteto akademinėje veikloje pagal mainų ar bendradarbiavimo programas sutartį (toliau – Sutartis) ir susitarė dėl žemiau išdėstytų sąlygų:

**II SKYRIUS**

**SUTARTIES OBJEKTAS**

2.1. Sutartis nustato su Universitetu bendradarbiaujančio mokslininko (tyrėjo) – Adjunkto, kuris yra Lietuvos ar užsienio institucijos dėstytojas ar mokslo (meno) darbuotojas, dalyvavimo Universiteto akademinėje veikloje sąlygas ir tvarką.

2.2. Sutartis nesukuria tarp Šalių darbo teisinių santykių bei kitų teisinių pasekmių, išskyrus tas, kurios numatytos šioje Sutartyje.

**III SKYRIUS**

**SUTARTIES ŠALIŲ TEISĖS IR PAREIGOS**

3.1. Adjunktas pagal šią Sutartį turi teisę:

3.1.1. naudotis Universiteto bibliotekos ir informacinėmis paslaugomis bei kita Universiteto infrastruktūra Universiteto darbuotojų sąlygomis;

3.1.2. mokslinių publikacijų afiliacijoje nurodyti Universitetą, jei publikaciją spaudai rekomendavo Universiteto kamieninis akademinis arba jo šakinis padalinys ir publikacija parengta mainų, bendradarbiavimo programos ar vizito metu ar remiantis jos metu gautais rezultatais;

3.1.3. savanoriškai dalyvauti kamieninio akademinio padalinio, su kuriuo bendradarbiauja, mokslinėje, pedagoginėje ir (ar) kūrybinėje veikloje;

3.1.4. esant galimybėms, gauti kompensaciją kelionės ir (ar) pragyvenimo išlaidoms padengti.

3.1.5. ................................................................................. (*kita / įrašyti jei taikoma priklausomai nuo priimančio kamieninio akademinio padalinio specifikos*).

3.2. Įgyvendindamas šia Sutartimi suteiktas teises Adjunktas įsipareigoja:

3.2.1. laikytis darbų ir priešgaisrinės saugos, sveikatos apsaugos bei kitais teisės aktais, kuriais asmuo privalo vadovautis vykdomoje veikloje, nustatytų reikalavimų;

3.2.2. atlyginti Priimančiai institucijai turtinę (materialinę) žalą, jeigu ji atsirado dėl Adjunkto kaltės;

3.2.3. neatskleisti tretiesiems asmenims informacijos, kurią Sutarties vykdymo metu gavo arba kuri tapo prieinama ar žinoma bendradarbiaujant su Universitetu. Visa ši informacija yra laikoma konfidencialia, išskyrus informaciją, kuri yra viešai prieinama arba dėl kurios yra gautas Universiteto rašytinis patvirtinimas, kad ji nėra konfidenciali.

3.2.4. ................................................................................. (*kita / įrašyti jei taikoma priklausomai nuo priimančio kamieninio akademinio padalinio specifikos*).

3.3. Universitetas pagal Sutartį įsipareigoja:

3.3.1. užtikrinti, kad Adjunktas galėtų naudotis Universiteto bibliotekos ir informacinėmis paslaugomis bei kita Universiteto infrastruktūra Universiteto darbuotojų sąlygomis;

3.3.2. sudaryti sąlygas Adjunktui dalyvauti kamieninio akademinio padalinio, su kuriuo bendradarbiauja, mokslinėje, pedagoginėje ir (ar) kūrybinėje veikloje, naudotis jo veiklai reikalinga laboratorijų ar kita įranga;

3.3.3. bendradarbiaujant su Adjunktu suteikti visą informaciją, reikalingą tinkamam Adjunkto įsipareigojimui vykdymui;

3.3.4. esant galimybėms, kompensuoti Adjunkto kelionės ir (ar) pragyvenimo išlaidas;

3.3.5. ................................................................................. (*kita / įrašyti jei taikoma priklausomai nuo priimančio kamieninio akademinio padalinio specifikos*).

3.4. Universitetas pagal šią Sutartį turi teisę:

3.4.1. reikalauti, kad Adjunktas, bendradarbiaudamas ir dalyvaudamas kamieninio akademinio padalinio mokslinėje, pedagoginėje ir (ar) kūrybinėje veikloje, laikytųsi darbų ir gaisrinės saugos, sveikatos apsaugos bei kitais teisės aktais, kuriais asmuo privalo vadovautis vykdomoje veikloje, nustatytų reikalavimų;

3.4.2. reikalauti atlyginti turtinę (materialinę) žalą, jeigu ji atsirado dėl Adjunkto kaltės;

3.4.3. reikalauti neatskleisti tretiesiems asmenims konfidencialios informacijos, kurią Adjunktas gavo ar kuri tapo prieinama ar žinoma bendradarbiaujant su Universitetu.

3.4.4. ................................................................................. (*kita / įrašyti jei taikoma priklausomai nuo priimančio kamieninio akademinio padalinio specifikos*).

**IV SKYRIUS**

**BAIGIAMOSIOS NUOSTATOS**

4.1. Sutartis įsigalioja nuo jos pasirašymo dienos ir galioja iki Sutarties I skyriuje nurodyto Adjunkto atvykimo ir bendradarbiavimo su Universitetu laikotarpio pabaigos.

4.2. Sutartis gali būti pakeista ar papildyta tik rašytiniu Šalių susitarimu.

4.3. Visi Sutarties papildymai, pakeitimai, priedai yra neatskiriamos Sutarties dalys.

4.4. Sutartis gali būti nutraukta raštišku Šalių susitarimu arba vienos iš Šalių iniciatyva dėl esminio Sutarties pažeidimo, jei šis Sutarties pažeidimas yra nepašalintas per 7 (septynias) dienas nuo Šalies raštiško pranešimo apie padarytą pažeidimą išsiuntimo Sutartį pažeidusiai Šaliai ir apie Sutarties nutraukimą įspėjus kitą Šalį ne mažiau kaip prieš 14 (keturiolika) dienų.

4.5. Šalys yra atleidžiamos nuo atsakomybės dėl Sutarties vykdymo esant nenugalimos jėgos (*force majeure*) aplinkybėms Lietuvos Respublikos įstatymų ir kitų teisės aktų nustatyta tvarka.

4.6. Visi Šalių pagal Sutartį viena kitai adresuoti pranešimai ir kita korespondencija bus siunčiami el. paštu arba pateikiami raštu. Raštu teikiami pranešimai bus laikomi tinkamai įteiktais, kai jie įteikiami asmeniškai arba siunčiami registruotu laišku Sutartyje nurodytais adresais.

4.7. Sutartis sudaroma dviem vienodą teisinę galią turinčiais egzemplioriais, po vieną egzempliorių kiekvienai iš Šalių.

**V SKYRIUS**

**ŠALIŲ REKVIZITAI**

**Priimančioji institucija Adjunktas**

Vilniaus universitetas ........................(vardas, pavardė)

Juridinio asmens kodas 211950810  ......................... (adresas)

Universiteto g. 3, LT-01513 Vilnius

Tel.: ...........................  
Faksas: ......................

El. paštas: .................

Rektorius

prof. Rimvydas Petrauskas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*parašas, data parašas, data*